ΑΝΑΚΟΙΝΩΣΗ ΤΗΣ ΕΠΙΤΡΟΠHΣ ΠΡΟΣ ΤΟ ΣΥΜΒΟΥΛΙΟ KAI ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ - eEurope 2005: Δείκτες συγκριτικής αξιολόγησης (Κείμενο που παρουσιάζει ενδιαφέρον για τον ΕΟΧ)

1. Εισαγωγή

Τον Μάιο του 2002 και ενόψει του Ευρωπαϊκού Συμβουλίου της Σεβίλλης, η Επιτροπή κατέθεσε το Σχέδιο Δράσης eEurope 2005. Σε αυτό καθορίζονταν δράσεις, πολιτικής τόσο για τα ευρωπαϊκά θεσμικά όργανα, όσο και για τα κράτη μέλη, ώστε να επιταχυνθεί η ανάπτυξη της Κοινωνίας της Πληροφορίας στην Ευρώπη. Προκειμένου να παρακολουθείται η πρόοδος του Σχεδίου Δράσης, το τελευταίο περιέχει προτάσεις για τη θέσπιση συγκριτικής αξιολόγησης, με βάση σειρά δεικτών προτεινόμενων από την Επιτροπή και εγκρινόμενων από το Συμβούλιο. Με την παρούσα ανακοίνωση παρουσιάζονται οι προτάσεις της Επιτροπής για τους δείκτες συγκριτικής αξιολόγησης eEurope, ενόψει του Συμβουλίου Τηλεπικοινωνιών της 5ης Δεκεμβρίου 2002. Η Επιτροπή καλεί το Συμβούλιο να εγκρίνει τον κατάλογο δεικτών.

2. Συγκριτική αξιολόγηση: Η πείρα από τό eeurope 2002

Μετά την υιοθέτηση του Σχεδίου Δράσης από το Ευρωπαϊκό Συμβούλιο της Σεβίλλης, η Επιτροπή συνεργάστηκε με ειδήμονες από τα κράτη μέλη και τις υποψήφιες για προσχώρηση χώρες, ιδίως δε από τις εθνικές στατιστικές υπηρεσίες, προκειμένου να αναλυθεί η εμπειρία της συγκριτικής αξιολόγησης eEurope και να καθοριστούν αρχές στις οποίες θα βασιστεί η συγκριτική αξιολόγηση eEurope 2005. Τα κυριότερα συμπεράσματα των σχετικών συζητήσεων είναι τα ακόλουθα:

(i) η eEurope 2005 πρέπει να έχει περιορισμένο αριθμό δεικτών πολιτικής, συνδεδεμένων με τις δράσεις πολιτικής της eEurope 2005, διευκολύνοντας έτσι την προβολή των αποτελεσμάτων. Οι συνδεόμενοι με τους πολιτικούς στόχους κύριοι δείκτες πρέπει να συνοδεύονται από συμπληρωματικούς στατιστικούς δείκτες με τεχνικά δεδομένα για τη διενέργεια αναλύσεων, π.χ. ηλικία, φύλο, μέγεθος, τομέας. Οι συγκρίσεις με τρίτες χώρες πρέπει να στηρίζονται σε συγκριτική αξιολόγηση και να συγκρίνουν την ΕΕ με την παγκόσμια πρωτοπορία. Τα αποτελέσματα της συγκριτικής αξιολόγησης διαχέονται το ταχύτερο δυνατόν μέσω της ιστοθέσης eEurope του Διαδικτύου.

(ii) Το παρόν χρονοδιάγραμμα διεύρυνσης προβλέπει την προσχώρηση 10 νέων κρατών μελών στις αρχές του 2004. ως εκ τούτου, η συγκριτική αξιολόγηση πρέπει να λαμβάνει υπόψη τις ανάγκες και ιδιαιτερότητες των υποψηφίων για προσχώρηση χωρών, προκειμένου να φιλοτεχνηθεί μια κατά το δυνατόν αναλυτικότερη εικόνα των εξελίξεων στις χώρες αυτές.

(iii) Χρονοδιάγραμμα: Η πολιτική εμβέλεια της συγκριτικής αξιολόγησης μεγιστοποιείται εφόσον είναι δυνατή η προσκόμιση πρόσφατων στοιχείων που στηρίζουν τη συμμετοχή της Επιτροπής στο εαρινό Ευρωπαϊκό Συμβούλιο κάθε έτους. Αυτή είναι η συνάντηση στην οποία αξιολογείται η επιτελεσθείσα πρόοδος στην επιτυχία του στόχου που έθεσε το Ευρωπαϊκό Συμβούλιο της Λισσαβώνας για την δημιουργία, μέχρι τα τέλη της δεκαετίας, της παγκοσμίως δυναμικότερης και πλέον ανταγωνιστικής γνωσιοκεντρικής οικονομίας. Στην πράξη, αυτό σημαίνει ότι τα δεδομένα πρέπει να είναι έτοιμα τον Νοέμβριο κάθε έτους.

(iv) Έλεγχος: Οι εθνικές στατιστικές υπηρεσίες πρέπει να έχουν τη δυνατότητα να προβαίνουν σε σχόλια επί των διαφόρων επισκοπήσεων. Ως εκ τούτου, τα δεδομένα πρέπει να διατίθενται, όποτε αυτό είναι δυνατόν, στην Ομάδα Εργασίας του Συμβουλίου για τις Υπηρεσίες της Κοινωνίας της Πληροφορίας και στην ad hoc Ομάδα Ειδημόνων της Επιτροπής για τους Δείκτες Συγκριτικής Αξιολόγησης, πριν από την αποδέσμευση, ούτως ώστε να παρακολουθείται η πρόοδος στο Σχέδιο Δράσης.

(v) Έρευνες δειγμάτων: Οι έρευνες του Ευρωβαρόμετρου, που χρησιμοποιήθηκαν για αρκετούς δείκτες eEurope 2002, παρουσιάζουν το πλεονέκτημα της ταχείας παραγωγής αποτελεσμάτων (εντός 6 εβδομάδων έρευνας) και της χρήσης μιας ενιαίας μεθοδολογίας για όλα τα κράτη μέλη. Προκειμένου να βελτιωθεί η ποιότητα, πρέπει να αυξηθεί η αξιοποίηση ερευνών των εθνικών στατιστικών υπηρεσιών και του Eurostat και, όταν αυτό θεωρείται αναγκαίο από την Επιτροπή, πρόσθετων ερευνών ad hoc. Οι υποψήφιες χώρες θα κληθούν να συμμετάσχουν στις έρευνες Eurostat από το 2003, ενώ πρόσθετες έρευνες εκ μέρους της Επιτροπής θα επεκταθούν, το συντομότερο δυνατόν, στις υποψήφιες χώρες.

(vi) Λόγω των αναγκών πολιτικής και των διαρθρωτικών αλλαγών, θα χρειαστεί να αξιολογηθεί, στο μέλλον, η σκοπιμότητα της χρήσης δεικτών επιπτώσεων.

3. eeurope 2005: προτεινόμενοι δείκτες

Στο πλαίσιο των εν λόγω κατευθυντηρίων αρχών, η Επιτροπή προτείνει 14 δείκτες πολιτικής και 22 συμπληρωματικούς δείκτες, μαζί με τις πηγές τους και την συχνότητα συλλογής. Επιπλέον, προτείνονται 1 δείκτης πολιτικής και 3 συμπληρωματικοί δείκτες για τους οποίους πρέπει να εκπονηθούν πρότυπες μελέτες και των οποίων πρέπει να εξεταστεί η εγγραφή στον κατάλογο δεικτών κατά την ενδιάμεση εξέταση του σχεδίου δράσης eEurope, το 2004.

ΠΑΡΑΡΤΗΜΑ

Κατάλογος των δεικτών συγκριτικής αξιολόγησης eEurope 2005

ΠΙΝΑΚΑΣ ΠΕΡΙΕΧΟΜΕΝΩΝ

Δείκτες Ίντερνετ

A. Πρόσβαση των πολιτών στο Ίντερνετ και χρήση του

B. Πρόσβαση επιχειρησεων στισ τεχνολογίες ΤΠΕ και εκ μέρους τους χρήση

Γ Κόστος πρόσβασης στο Ίντερνετ

Σύγχρονη Ηλεκτρονικές Δημόσιες Υπηρεσίες

Δ. Ηλεκτρονική διακυβέρνηση (Δημόσια διοίκηση)

E. Ηλεκτρονική μάθηση

ΣΤ. Ηλεκτρονική υγεία

Δυναμικό περιβάλλον γιά ηλεκτρονικό επιχειρείν

Ζ. Ηλεκτρονικές αγορές και πωλήσεις

H. Ετοιμότητα του ηλεκτρονικου επιχειρείν

Ασφαλής υποδομή πληροφοριών

Θ. Η πείρα και οι πρακτικές των χρηστών του Ίντερνετ εις ό,τι αφορά την ασφάλεια ΤΠΕ

Ευρεία ζώνη

Ι. Διείσδυση ευρείας ζώνης

ΔΕΙΚΤΕΣ ΙΝΤΕΡΝΕΤ

A. ΠΡΟΣΒΑΣΗ ΤΩΝ ΠΟΛΙΤΩΝ ΣΤΟ ΙΝΤΕΡΝΕΤ ΚΑΙ ΧΡΗΣΗ ΤΟΥ [1]

[1] Το % νοικοκυριών με πρόσβαση στο Ίντερνετ αποτελεί έναν από τους διαρθρωτικούς δείκτες που συμφωνήθηκε μεταξύ της Επιτροπής και του Συμβουλίου για την αξιολόγηση της προόδου προς την επίτευξη των συνολικών στόχων που έχουν καθοριστεί στο πλαίσιο της στρατηγικής της Λισσαβώνας.

Δείκτες πολιτικής [2]:

[2] Για όλους τους δείκτες πολιτικής θα έπρεπε, εφόσον αυτό είναι δυνατό, να υπάρχει συμπληρωματικός στατιστικός δείκτης με συγκρίσιμα στοιχεία για τις ΗΠΑ, την Ιαπωνία και άλλες προηγμένες χώρες.

A.1 Επί τοις εκατό ποσοστό νοικοκυριών ή ατόμων με κατ'οίκον πρόσβαση στο Ίντερνετ

A.2 Επί τοις εκατό ποσοστό ατόμων που χρησιμοποιούν τακτικά το Ίντερνετ

Ορισμός: Πληθυσμός ηλικίας 16-74 ετών που η χρήση του καθορίζεται ανά τακτά χρονικά διαστήματα ως τουλάχιστον άπαξ εβδομαδιαίως. Η χρήση πρέπει να περιλαμβάνει όλους τους τόπους και τις μεθόδους πρόσβασης. Μεταβλητές υποστρώματος για την υποδιαίρεση των δεδομένων και τη δημιουργία πινάκων: ηλικία, φύλο, κατάσταση όσον αφορά την απασχόληση, επίπεδο εκπαίδευσης και τόπος (Στόχος 1 και μη-Στόχος 1).

Πηγή: Έρευνα στα νοικοκυριά σχετικά με την τεχνολογία της πληροφορίας και της επικοινωνίας (ΤΠΕ), από τις Eurostat/Εθνικές Στατιστικές Υπηρεσίες (ΕΣΥ. δεδομένα που πρέπει να συλλεγούν σε συγκριτική βάση.

Συχνότητα: Ετήσια. πρώτα παραδοτέα τον Οκτώβριο 2003, δεύτερα τον Οκτώβριο 2004, τρίτα τον Οκτώβριο 2005, με περίοδο αναφοράς το 1ο τρίμηνο 2003/4/5

Συμπληρωματικοί στατιστικοί δείκτες

A.3 Επί τοις εκατό ποσοστό νοικοκυριών με πρόσβαση στο Ίντερνετ, υποδιαιρούμενων ανά διάταξη πρόσβασης μέσω ψηφιακής τηλεόρασης, κινητή διάταξη (περιλαμβάνονται όλες οι μορφές κινητής πρόσβασης. χειρόφερτος υπολογιστής, κινητό τηλέφωνο, αναγνώριση 3G (UMTS) χωριστά, όταν υπάρχει)

A.4 Επί τοις εκατό ποσοστό ατόμων με πρόσβαση στο Ίντερνετ, υποδιαιρούμενων ανά θέση πρόσβασης (οικία, τόπος εργασίας, τόπος εκπαίδευσης, Ίντερνετ καφέ, δημόσιοι χώροι πρόσβασης στο Ίντερνετ κλπ.)

A.5 Επί τοις εκατό ποσοστό ατόμων που χρησιμοποιούν το Ίντερνετ για ειδικούς σκοπούς (υποδιαίρεση ανά σκοπό: αποστολή/παραλαβή ηλεκτρονικού ταχυδρομείου, ανεύρεση πληροφοριών για είδη και υπηρεσίες, ανάγνωση/τηλεφόρτωση ηλεκτρονικών εφημερίδων, παίξιμο, τηλεφόρτωση παιχνιδιών και μουσικής, τραπεζικές συναλλαγές μέσω Ίντερνετ (τους 3 προηγούμενες μήνες).

A.6 Επί τοις εκατό ποσοστό συνδεδεμένων νοικοκυριών, σε περιοχές του στόχου 1.B. Πρόσβαση επιχειρησεων στισ τεχνολογίεσ ΤΠΕ και εκ μέρους τους χρήση

Δείκτες πολιτικής

B.1 Επί τοις εκατό υπαλλήλων που χρησιμοποιούν υπολογιστές συνδεδεμένους με το Ίντερνετ, για τη διεκπεραίωση των κανονικών καθηκόντων τους.

Ορισμός: Υποδιαίρεση ανά μέγεθος επιχείρησης (10-49 υπάλληλοι. 50-249. άνω των 250) και ανά δραστηριότητα (τομείς Nace D, F, G, H, I, K [3]).

[3] Επιπλέον, από το 2004 και μετά πρέπει να παρέχονται τα δεδομένα για τα τμήματα Nace J 92.1 (φιλμ και βίντεο) και 92.2 (τηλεόραση και ραδιόφωνο).

Πηγές: Έρευνα για την τεχνολογία της πληροφορίας και της επικοινωνίας (ΤΠΕ) στις επιχειρήσεις, διενεργούμενη από τις Eurostat/Εθνικές Στατιστικές Υπηρεσίες.

Συχνότητα: Ετήσια. πρώτη σειρά παραδοτέων Οκτώβριος 2003, δεύτερη Οκτώβριος 2004, τρίτη Οκτώβριος 2005, με περίοδο αναφοράς το 1ο τρίμηνο 2003/4/5.

Συμπληρωματικοί δείκτες

B.2 Επί τοις εκατό ποσοστό επιχειρήσεων που έχουν πρόσβαση στο Ίντερνετ [4]

[4] Το % ποσοστό των επιχειρήσεων με πρόσβαση στο Ίντερνετ αποτελεί έναν από τους διαρθρωτικούς δείκτες που συμφωνήθηκαν μεταξύ Επιτροπής και Συμβουλίου για την εκτίμηση της προόδου όσον αφορά την επίτευξη των συνολικών στόχων στο πλαίσιο της Στρατηγικής της Λισσαβώνας.

B.3 Επί τοις εκατό ποσοστό επιχειρήσεων που διαθέτουν ιστοθέση / αρχική σελίδα.

B.4 Επί τοις εκατό ποσοστό επιχειρήσεων που χρησιμοποιούν Intranet/Extranet

B.5 Επί τοις εκατό ποσοστό επιχειρήσεων με υπαλλήλους μερικής απασχόλησης [5] σε τόπους εκτός των χώρων της επιχείρησης και που έχουν πρόσβαση, από εκεί, στα συστήματα ΤΠ της επιχείρησης.

[5] Κατ'ελάχιστο όριο μισή ημέρα εβδομαδιαίως, κατά μέσο όρο, μακριά από τον τόπο εργασίας.

Γ Κόστος πρόσβασης στο Ίντερνετ

Δείκτης πολιτικής:

Γ1 Κόστος πρόσβασης στο Ίντερνετ ανά συχνότητα χρήσεως.20, 30, 40 ώρες/μήνα, τιμολόγια κατ'αποκοπήν.

Ορισμός: Οι τιμές πρέπει να αναγράφονται χωριστά για το xDSL για την πρόσβαση καλωδιακού δια-αποδιαμορφωτή και πρόσβαση επιλογής σε ώρες αιχμής και εκτός αιχμής. στις τιμές πρέπει να περιλαμβάνεται ο ΦΠΑ.

Πηγές: Μελέτη της Επιτροπής και του ΟΟΣΑ για συγκρίσεις με εκτός της ΕΕ χώρες

Συχνότητα: Ετήσια. πρώτα παραδοτέα, Οκτώβριος 2003, δεύτερα Οκτώβριος 2004, τρίτα Οκτώβριος 2005, με περίοδο αναφοράς το 1ο τρίμηνο 2003/4/5.

Συμπληρωματικοί στατιστικοί δείκτες:

Γ2 Καθορισμός, ανάλογα με τον τύπο, της φθηνότερης ευρυζωνικής πρόσβασης σε κάθε κράτος μέλος.

Σύγχρονες δημόσιες ηλεκτρονικές υπηρεσίες

Δ. Ηλεκτρονική διακυβέρνηση (Δημόσια διοίκηση)

Δείκτης πολιτικής

Δ1 Αριθμός βασικών δημόσιων υπηρεσιών που είναι διαθέσιμες [6] ηλεκτρονικά.

[6] Η μεθοδολογία συλλογής πληροφοριών για τη διαθεσιμότητα πρέπει να είναι η ίδια με αυτήν που χρησιμοποιήθηκε στην eEurope 2002.

Ορισμός: 20 βασικές υπηρεσίες, όπως εγκρίθηκαν από το Συμβούλιο «εσωτερική αγορά/καταναλωτές/τουρισμός» της 12ης Μαρτίου 2001, για το πρώτο εγχείρημα συγκριτικής αξιολόγησης eEurope.

Πηγή: Μελέτη της Επιτροπής σε συνεργασία με τα κράτη μέλη.

Συχνότητα: Ετήσια. πρώτη σειρά παραδοτέων Οκτώβριος 2003, δεύτερη σειρά Οκτώβριος 2004, τρίτη σειρά Οκτώβριος 2005, με περίοδο αναφοράς το 1ο τρίμηνο 2003/4/5.

Συμπληρωματικοί στατιστικοί δείκτες:

Δ.2 Επί τοις εκατό ποσοστό ατόμων που χρησιμοποιούν το Ίντερνετ σε συναλλαγές με τις δημόσιες αρχές, υποδιαιρούμενα ανά σκοπό (πληροφορίες, πρόσβαση σε έντυπα, επιστροφή συμπληρωμένων εντύπων).

Δ.3. Επί τοις εκατό ποσοστό επιχειρήσεων που χρησιμοποιούν το Ίντερνετ για συναλλαγές με τις δημόσιες αρχές, υποδιαιρούμενων ανά σκοπό (ενημέρωση, πρόσβαση σε έντυπα, επιστροφή συμπληρωμένων εντύπων)

Πρόσθετοι συμπληρωματικοί δείκτες που θα αποτελέσουν το αντικείμενο πρότυπων μελετών προκειμένου να εξεταστεί η δυνατότητα αξιοποίησής τους στην ενδιάμεση αναθεώρηση, ή ενωρίτερα, ει δυνατόν:

Δ.4 Αριθμός διαθέσιμων βασικών δημόσιων ηλεκτρονικών υπηρεσιών με ολοκληρωμένες ψηφιακές διεργασίες back office.

Δ.5 Διαδικασίες δημόσιων προμηθειών που διενεργούνται καθ'ολοκληρίαν με ηλεκτρονικά μέσα (ηλεκτρονικά ολοκληρωμένες) σε επί τοις εκατό ποσοστό της συνολικής αξίας των δημόσιων προμηθειών.

Δ.6 Επί τοις εκατό ποσοστό των δημόσιων αρχών που χρησιμοποιούν λογισμικό ανοικτής πηγής.

E. Ηλεκτρονική μάθηση [7]

[7] Με βάση της πρότασης της Επιτροπής και προτάσεις των Κρατών ¬Μελών, το Συμβούλιο υιοθέτησε το Μνημόνιο σχετικά με τους συγκεκριμένους στόχους του εκπαιδευτικού συστήματος στις 12 Φεβρουαρίου 2001, η εφαρμογή των οποίων θα οδηγήσει στον καθορισμό νέων δεικτών στον τομέα αυτόν.

Δείκτης πολιτικής:

E.1 Αριθμός μαθητών ανά υπολογιστή με διασύνδεση στο Ίντερνετ (ευρείας ζώνης/όχι ευρείας ζώνης).

Ορισμός: Περιλαμβάνονται μόνον οι υπολογιστές που χρησιμοποιούνται για διδακτικούς σκοπούς.

Πηγή: Μελέτη της Επιτροπής και έρευνα στα νοικοκυριά/επιχειρήσεις, εκ μέρους των Eurostat /Εθνικών Στατιστικών Υπηρεσιών

Συχνότητα: Ετήσια. πρώτα παραδοτέα Οκτώβριος 2003, δεύτερα Οκτώβριος 2004, τρίτα Οκτώβριος 2005, με περίοδο αναφοράς το 1ο τρίμηνο 2004/5.

Συμπληρωματικοί στατιστικοί δείκτες:

E.2 Επί τοις εκατό ποσοστό ατόμων που χρησιμοποίησαν το Ίντερνετ για σκοπούς εκπαίδευσης και κατάρτισης - υποδιαιρούμενο ανά: θεσμοθετημένες εκπαιδευτικές δραστηριότητες (σχολείο, πανεπιστήμιο κλπ.) μετεκπαιδευτικά μαθήματα, άλλα μαθήματα που σχετίζονται με ευκαιρίες απασχόλησης [8].

[8] Ένας επιπλέον δείκτης «ποσοστό πληθυσμού που έλαβαν επιμόρφωση στην ΤΠΕ, κατανεμημένου κατά επαγγελματική κατάσταση, φύλο, εκπαίδευση».

E.3 Επί τοις εκατό ποσοστό επιχειρήσεων που χρησιμοποιούν εφαρμογές ηλεκτρονικής μάθησης για εκπαίδευση και κατάρτιση υπαλλήλων.

ΣΤ. Ηλεκτρονική υγεία

Δείκτες πολιτικής:

ΣΤ.1 Επί τοις εκατό ποσοστό του πληθυσμού (ηλικίας 16 ετών και άνω) που χρησιμοποιεί το Ίντερνετ για ανεύρεση πληροφοριών σχετικών με την υγεία, είτε για ίδια χρήση είτε για λογαριασμό άλλων.

ΣΤ.2 Επί τοις εκατό γενικών ιατρών που χρησιμοποιούν ηλεκτρονικά μητρώα ασθενών.Ορισμός: Οι σχετικές με την υγεία πληροφορίες καλύπτουν τραύματα, ασθένειες και διατροφή. Συχνότητα: ημερήσια, εβδομαδιαία, μηνιαία, σπανίως, ουδέποτε. δημογραφικά δεδομένα: ηλικία, φύλο, Κατανομή μεταξύ γενικών ερευνών και ερευνών επώνυμων ιατρών. στην περίπτωση επώνυμων ιατρών, σκοπός της επικοινωνίας: ορισμός ραντεβού, αίτηση συνταγής, αίτημα ιατρικής συμβουλής.

Πηγή: Νέα έρευνα, έρευνα σε νοικοκυριά, από τις Eurostat/Εθνικές Στατιστικές Υπηρεσίες.

Συχνότητα: Ετήσια. πρώτα παραδοτέα, Οκτώβριος 2003, δεύτερα Οκτώβριος 2004, τρίτα Οκτώβριος 2005, με περίοδο αναφοράς το πρώτο τρίμηνο 2003/4/5.

Ένα δυναμικό περιβάλλον για τις ηλεκτρονικές επιχειρήσεις (e-business)

Ζ. Ηλεκτρονικές αγορές και πωλήσεις

Δείκτης πολιτικής:

Ζ.1 Επί τοις εκατό ποσοστό του συνολικού κύκλου εργασιών των επιχειρήσεων, το οποίο προέρχεται από το ηλεκτρονικό εμπόριο.

Ορισμός: ηλεκτρονικό εμπόριο, όπως αυτό ορίζεται από τον ΟΟΣΑ, συμπεριλαμβανομένου του υπό την ευρεία και στενή έννοια του ορισμού. Οι ηλεκτρονικές αγορές και πωλήσεις πρέπει να περιλαμβάνουν τόσο αυτές που διενεργούνται μέσω του Ίντερνετ, όσο και αυτές που διενεργούνται μέσω ηλεκτρονικών συστημάτων ανταλλαγής δεδομένων (EDI) Στις πωλήσεις πρέπει να περιλαμβάνονται αυτές που διενεργούνται σε επιχειρηματικούς εταίρους (Β2Β) καθώς και αυτές που απευθύνονται σε ιδιώτες πελάτες (Β2C), πρέπει όμως να περιλαμβάνονται μόνο οι επιχειρήσεις που πωλούν/αγοράζουν περισσότερο από το 1% μέσω ηλεκτρονικών υπηρεσιών. Εκτός από το σημείο Ζ.2, οι πίνακες πρέπει να υποδιαιρούνται βάσει του μεγέθους των επιχειρήσεων και του αριθμού των υπαλλήλων (10-49, 50-249). άνω των 250) και της δραστηριότητας (τομείς NACE D, F, G, H, I, K, 92.1+ 92.2)

Πηγή: Έρευνα σε νοικοκυριά/επιχειρήσεις από τις Eurostat/Εθνικές Στατιστικές Υπηρεσίες.

Συχνότητα: Ετήσια. πρώτα παραδοτέα Οκτώβριος 2003, δεύτερα Οκτώβριος 2004, τρίτα Οκτώβριος 2005, με περίοδο αναφοράς το πρώτο τρίμηνο 2003/4/5.

Συμπληρωματικοί στατιστικοί δείκτες

Ζ.2 Επί τοις εκατό ποσοστό ατόμων που παρήγγειλαν/αγόρασαν αγαθά ή υπηρεσίες για ιδιωτική χρήση, μέσω Ίντερνετ, το τελευταίο τρίμηνο.

Ζ.3 Επί τοις εκατό ποσοστό επιχειρήσεων που έγιναν αποδέκτες ηλεκτρονικών παραγγελιών [9]Ζ.4 Επί τοις εκατό ποσοστό επιχειρήσεων που έγιναν αποδέκτες ηλεκτρονικών πληρωμών για πωλήσεις μέσω Ίντερνετ

[9] Ένας επιπλέον δείκτης «ποσοστό επιχειρήσεων που εξέδωσαν ηλεκτρονικά τιμολόγια» θα προστεθεί από το 2004, όταν η Οδηγία περί ηλεκτρονικής τιμολόγησης θα τεθεί σε ισχύ.

Ζ.5 Επί τοις εκατό ποσοστό επιχειρήσεων που πραγματοποίησαν ηλεκτρονικές αγορές.

H. Ετοιμότητα του ηλεκτρονικου επιχειρειν

Δείκτης πολιτικής: Δείκτης ηλεκτρονικού επιχειρείν (e-business) (σύνθετος δείκτης)

Ορισμός: Μαθηματική λειτουργία (θα καθοριστεί εντός του 2003) που συνδυάζει αριθμό στρατηγικών εσωτερικών και εξωτερικών επιχειρηματικών δραστηριοτήτων, που διεκπεραιώνουν οι επιχειρήσεις στα κράτη μέλη, με τη χρήση ολοκληρωμένων ψηφιακών μέσων.

Πηγή: Έρευνα στις επιχειρήσεις από τις Eurostat/Εθνικές Στατιστικές Υπηρεσίες.

Συχνότητα: Πρότυπη μελέτη που θα εκπονηθεί εντός του 2003 και, εφόσον τα αποτελέσματά της είναι ικανοποιητικά, θα εκπονείται σε ετήσια βάση με περίοδο αναφοράς στο πρώτο τρίμηνο.

Μέρη του δείκτη:

Υιοθέτηση, εκ μέρους των επιχειρήσεων, της τεχνολογίας της πληροφορίας και της επικοινωνίας (ΤΠΕ)α1. επί τοις εκατό ποσοστό των επιχειρήσεων που χρησιμοποιούν το Ίντερνετ

α2. επί τοις εκατό ποσοστό των επιχειρήσεων που διαθέτουν ιστοθέση/αρχική σελίδα

α3. επί τοις εκατό ποσοστό των επιχειρήσεων που χρησιμοποιούν τουλάχιστον δύο υπηρεσίες ασφαλείας τη στιγμή που διεξάγεται η έρευνα

α4. επί τοις εκατό ποσοστό του συνολικού αριθμού υπαλλήλων που χρησιμοποιούν υπολογιστή για τη διεκπεραίωση της συνήθους εργασίας τους (τουλάχιστον μία φορά την εβδομάδα)

α5. επί τοις εκατό ποσοστό των επιχειρήσεων που διαθέτουν ευρυζωνική σύνδεση με το Ίντερνετ

α6. επί τοις εκατό ποσοστό των επιχειρήσεων με τοπικό δίκτυο LAN και που χρησιμοποιούν ένα Intranet ή Extranet

Χρήση της ΤΠΕ από τις επιχειρήσειςβ1. επί τοις εκατό ποσοστό των επιχειρήσεων που έχουν αγοράσει προϊόντα/υπηρεσίες μέσω Ίντερνετ, ηλεκτρονικά συστήματα ανταλλαγής δεδομένων ή οποιοδήποτε άλλο δίκτυο πληροφορικής, εφόσον οι αγορές αυτές υπερβαίνουν το 1% των συνολικών αγορών

β2. επί τοις εκατό ποσοστό των επιχειρήσεων που έχουν γίνει αποδέκτες παραγγελιών μέσω του Ίντερνετ, ηλεκτρονικών συστημάτων ανταλλαγής δεδομένων, οιουδήποτε άλλου δικτύου πληροφορικής, εφόσον οι παραγγελίες υπερβαίνουν το 1% του συνολικού κύκλου εργασιών

β3. επί τοις εκατό ποσοστό των επιχειρήσεων των οποίων τα συστήματα τεχνολογίας πληροφοριών για τη διαχείριση των παραγγελιών ή των αγορών συνδέονται αυτομάτως με άλλα εσωτερικά συστήματα ΤΠ (τεχνολογίας πληροφοριών)

β4. επί τοις εκατό ποσοστό των επιχειρήσεων των οποίων τα συστήματα ΤΠ συνδέονται αυτομάτως με τα συστήματα ΤΠ των προμηθευτών ή των πελατών εκτός του επιχειρηματικού ομίλου

β5. επί τοις εκατό ποσοστό των επιχειρήσεων με πρόσβαση στο Ίντερνετ, οι οποίες χρησιμοποιούν το Ίντερνετ για τραπεζικές και χρηματοπιστωτικές υπηρεσίες

β6. επί τοις εκατό ποσοστό των επιχειρήσεων που πώλησαν προϊόντα σε άλλες επιχειρήσεις χάρις στην παρουσία τους σε εξειδικευμένα σημεία πώλησης στο Ίντερνετ.

Μια ασφαλής υποδομή πληροφοριών

Θ. Η πείρα και οι πρακτικές των χρηστών του Ίντερνετ εις ό,τι αφορά την ασφάλεια ΤΠΕ

Δείκτες πολιτικής:

Θ.1 Επί τοις εκατό ποσοστό ιδιωτών με πρόσβαση στο Ίντερνετ, οι οποίοι αντιμετώπισαν προβλήματα ασφαλείας.

Θ.2 Επί τοις εκατό ποσοστό επιχειρήσεων με πρόσβαση το Ίντερνετ, οι οποίες αντιμετώπισαν προβλήματα ασφαλείας.

Ορισμός: Προβλήματα ασφαλείας που αφορούν ιδιώτες: απάτες με πιστωτικές κάρτες, ιοί πληροφορικής και κατάχρηση προσωπικών πληροφοριών. Για τις επιχειρήσεις, υποδιαιρούμενες κατά μέγεθος (10-49 υπάλληλοι. 50-249. άνω των 250): ιοί πληροφορικής, μη επιτρεπόμενη πρόσβαση σε συστήματα ή δεδομένα και απειλές/εκβιασμοί σε σχέση με δεδομένα ή λογισμικά επιχειρήσεων τους τελευταίους 12 μήνες.

Πηγή: Έρευνες σε νοικοκυριά/επιχειρήσεις από τις Eurostat/Εθνικές Στατιστικές Υπηρεσίες

Συχνότητα: Ετήσια. πρώτα παραδοτέα Οκτώβριος 2003, δεύτερα Οκτώβριος 2004, τρίτα Οκτώβριος 2004, με περίοδο αναφοράς το πρώτο τρίμηνο 2003/4/5.

Συμπληρωματικοί στατιστικοί δείκτες:

Θ.3 Επί τοις εκατό ποσοστό ατόμων που έλαβαν μέτρα ασφαλείας ΤΠΕ [10] το τελευταίο τρίμηνο

[10] "Μέτρα ασφαλείας ΤΠΕ": ορίζονται χωριστά για τα άτομα και για τις επιχειρήσεις.

Θ.4 Επί τοις εκατό ποσοστό επιχειρήσεων που έλαβαν μέτρα ασφαλείας ΤΠΕ το τελευταίο τρίμηνο

Θ.5 Επί τοις εκατό ποσοστό ατόμων και επιχειρήσεων που εγκατέστησαν διατάξεις ασφαλείας στους υπολογιστές τους και που τις έχουν επικαιροποιήσει το τελευταίο τρίμηνο

Ευρεία ζώνη

Ι. Διείσδυση ευρείας ζώνης

Δείκτες πολιτικής:

Ι. 1 Επί τοις εκατό ποσοστό επιχειρήσεων με πρόσβαση ευρείας ζώνης

Ι. 2 Επί τοις εκατό ποσοστό νοικοκυριών ή ατόμων με πρόσβαση ευρείας ζώνης

Ι. 3 Επί τοις εκατό ποσοστό δημόσιων διοικήσεων με πρόσβαση ευρείας ζώνης

Ορισμός: Ευρεία ζώνη υψηλών ταχυτήτων: π.χ. xDSL, καλωδιακή, δορυφορική, σταθερή-ασύρματη, LAN και UMTS (μελλοντικά). Οι πίνακες υποδιαιρούνται βάσει της τυπολογίας πρόσβασης.

Πηγή: Μελέτη της Επιτροπής/έρευνα σε νοικοκυριά/επιχειρήσεις από τις Eurostat/Εθνικές Στατιστικές Υπηρεσίες

Συχνότητα: Ετήσια. πρώτα παραδοτέα Οκτώβριος 2003, δεύτερα Οκτώβριος 2004, τρίτα Οκτώβριος 2005, με περίοδο αναφοράς το πρώτο τρίμηνο 2003/4/5.

Συμπληρωματικοί δείκτες:

Ι.4 Διαφορά μεταξύ διαθεσιμότητας και αφομοίωσης της πρόσβασης Ίντερνετ ευρείας ζώνης, με υποδιαίρεση ανά τυπολογία πρόσβασης.

Ι.5 Επί τοις εκατό ποσοστό νοικοκυριών ή ατόμων εφοδιασμένων με οικιακές δικτυακές διασυνδέσεις [11].